钦定古今图书集成/理学汇编/学行典/第216卷 > 陈道修
## 钦定古今图书集成/理学汇编/学行典/第216卷 > 陈道修

按《永丰县志》：陈道修，上罗人。侍父输纳南京。父死，敛
骨南归。舟过扬子江，蛟龙戏舟，舟人恐，弃骨于江，道
修悲愤赴水死。其妻闻之，亦守节终身。泰和刘讷尝
作《孝子诗》传其事云：“天涯归骨阻蛟鼍，风雨号天赤
骨多。鱼腹自甘应殉葬，髧毛之死敢移他。百年春去
花如雾，每夜潮来月似梭。采遍诸𬞟无过雁，凭将清”
露酹江波。